B I LJ E Š K E
UZ I. IZMJENE I DOPUNE FINANCIJSKOG PLANA ŽUPANIJSKE UPRAVE ZA CESTE  VARAŽDINSKE ŽUPANIJE ZA 2026. GODINU

Zaključkom Skupštine Varaždinske županije, Klasa: 024-01/25-01/7, Urbroj: 2186-03/1-25-4, od 27. studenog 2025. godine, dana je suglasnost na Financijski plan Županijske uprave za ceste Varaždinske županije za 2026. godinu.
Ako se tijekom proračunske godine, zbog izvanrednih i nepredviđenih okolnosti, povećaju prihodi i primici ili rashodi i izdaci, financijski plan se mora uravnotežiti povećanjem ili smanjenjem predviđenih rashoda i izdataka, odnosno povećanjem ili smanjenjem prihoda i primitaka.

PRIHODI I PRIMICI
I. Izmjenama i dopunama Financijskog plana za 2026. godinu  predviđaju se ukupni prihodi i primici u visini od 13.717.300,00 eura, što je u odnosu na Financijski plan povećanje za 2.757.800,00 eura, odnosno za 24,25 %. Povećanju ukupnih prihoda i primitka doprinijelo je  usvajanje Izmjena i dopuna Pravilnika o visini godišnje naknade za uporabu javnih cesta što se plaća pri registraciji motornih i priključnih vozila u dijelu povećanja osnovne naknade i korektivnog koeficijenta.
RAZRED 6 -  PRIHODI POSLOVANJA

Prihodi poslovanja ovim izmjenama povećavaju se za 2.656.800,00 eura te iznose 13.614.300,00 eura.
U nastavku su prikazani prihodi po pojedinačnim skupinama: 

63 - Pomoći iz inozemstva i od subjekata unutar općeg proračuna 

Pomoći iz inozemstva i od subjekata unutar općeg proračuna planirani su u visini od 800.000,00 eura i to na slijedeći način:

- Sredstva od jedinica lokalne i područne (regionalne) samouprave temeljem ugovora o zajedničkom financiranju planirana su u visini od 500.000,00 eura

- dok su u iznosu od 100.000,00 eura planirani prihodi od strane MMPI za potporu građenja biciklističke infrastrukture na županijskim i lokalnim cestama. 

- u iznosu od 200.000,00 eura planirani su prihodi od izvanproračunskih korisnika. Pomoći od izvanproračunskih korisnika odnose se na pomoći Hrvatskih voda u svrhu potpore sanaciji klizišta.

64 – Prihodi od imovine

Prihodi od imovine uvećani su za 2.656.800,00 eura te su planirani u ukupnom iznosu od 12.790.300,00 eura. Kao što je ranije navedeno prihodi su veći radi Izmjena i dopuna Pravilnika o visini godišnje naknade za uporabu javnih cesta što se plaća pri registraciji motornih i priključnih vozila u dijelu povećanja osnovne naknade i korektivnog koeficijenta.
Planirani prihodi sastoje se od: 

· godišnje naknade za uporabu javnih cesta što se plaća pri registraciji motornih i priključnih vozila kao najznačajniji izvor financiranja Županijske uprave za ceste

· naknade za izvanredan prijevoz

· Naknade za korištenje cestovnog zemljišta

· Prihoda od financijske imovine

65 – Prihodi od upravnih i administrativnih pristojbi, pristojbi po posebnim propisima i naknada

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 14.000,00 eura. Odnose se na prihode od naplate troškova parničnih postupaka od tuženih korisnika priključaka na županijske i lokalne ceste i na prihode od refundacije šteta temeljem sklopljenih polica osiguranja.

68- Kazne, upravne mjere i ostali prihodi

Kazne, upravne mjere i ostali prihodi planirani su u iznosu od 10.000,00 eura.
RAZRED 7 – PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine veći su za 1.000,00 eura te u ukupnosti iznose 3.000,00 eura, a radi se o prodaji rabljenog zastarjelog osobnog automobila koje se koristio u službene svrhe. Povećanje prihoda odnosi se na praćenje dinamike realizacije  istog.

RAZRED 8 – PRIMICI OD FINANCIJSKE IMOVINE I ZADUŽIVANJA

Primici od financijske imovine i zaduživanja planirani su u iznosu od 100.000,00 eura.  Primici od financijske imovine veći su za 100.000,00 eura radi novog pravila evidentiranja primitaka novčanih sredstava od zaduživanja te obveze za primljene kredite  i zajmove (dugoročne i kratkoročne) sukladno Pravilniku o proračunskom računovodstvu i računskom planu (NN 158/23 i 154/24).
Radi se o okvirnom kratkoročnom kreditu sa Zagrebačkom bankom d.d. u svrhu održavanja likvidnosti radi financiranja održavanja županijskih i lokalnih cesta. 

RASHODI I IZDACI
I. Izmjenama i dopunama Financijskog plana za 2026. godinu predviđaju se ukupni rashodi i izdaci u visini od  12.717.300,00 eura, što je u odnosu na Financijski plan povećanje  za 2.307.800,00 eura, odnosno za 22,17%.

RAZRED 3 - RASHODI POSLOVANJA

Rashodi poslovanja uvećani su za 3.244.500,00 eura, tako da iznose 10.474.000,00 eura. U nastavku se daje detaljno pojašnjenje u promjeni strukture rashoda.
Skupina 31 - Rashodi za zaposlene

Rashodi za zaposlene veći su za 62.000,00 eura odnosno 9,27%. Povećanje rashoda za zaposlene odnosi se na  povratak djelatnika na rad.
Skupina 32 – Materijalni rashodi

Materijalni rashodi veći su za 2.812.500,00 eura, tako da iznose 8.633.350,00 eura. U nastavku se daje detaljno pojašnjenje u promjeni strukture materijalnih rashoda i to: 

1. U posebnom dijelu Financijskog plana u programu redovitog i izvanrednog održavanja lokalnih i županijskih cesta sredstva su uvećana u ukupnom iznosu od 2.658.000,00 eura te su  raspoređena na slijedeći način: 

- uvećana su sredstva za iznos od 1.500.000,00 eura za redovito održavanje županijskih i lokalnih cesta te sada iznose 5.000.000,00 eura,  
-  sredstva za izvanredno održavanje veća su za iznos od 393.800,00 eura te sada iznose 693.800,00 eura,

- za obnovu kolničkih zastora povećana su sredstva i to za iznos od 709.200,00 eura te sada iznose 1.275.540,00 eura. Obnova kolničkih zastora obuhvaća radove obnavljanja i zamjenu kolničke konstrukcije, te ojačanje kolnika u svrhu obnove i povećanja nosivosti i kvalitetne vožnje
-za sanaciju klizišta uvećana su sredstva za 55.000,00 eura te sada iznose 455.000,00 eura.
2. U posebnom dijelu Financijskog plana u programu redovnih rashoda sredstva su uvećana za 154.500,00 eura a odnose se na sredstva za povećanje sigurnosti na cestama i sredstva za signalizaciju za sigurnost prometa.
Skupina 34 – Financijski  rashodi

Financijski rashodi veći su za 90.000,00 eura. Povećanje se odnosi na zakonske zatezne kamate.

Skupina 36 – Pomoći dane u inozemstvo i unutar opće države

Podskupina 363 – Pomoći unutar općeg proračuna


Pomoći dane u inozemstvo i unutar općeg proračuna odnosi se na sredstva koja pripadaju Gradu Varaždinu za održavanje cesta.  Ovim izmjenama i dopunama predviđaju se pomoći u iznosu od 980.000,00 eura, što je povećanje za 40,00 % u odnosu na financijski plan. Povećanje prihoda od godišnjih naknada za uporabu javnih cesta radi usvojenih Izmjena i dopuna Pravilnika o visini godišnje naknade za uporabu javnih cesta što se plaća pri registraciji motornih i priključnih vozila rezultiralo je povećanju spomenutog rashoda.

RAZRED 4 -  RASHODI ZA NABAVKU NEFINANCIJSKE IMOVINE




               Rashodi za nabavu neproizvedene dugotrajne imovine manji su za 556.700,00 eura te ukupno iznose 1.709.300,00 eura. U nastavku se daje detaljno pojašnjenje pojedinačnih skupina:
Skupina 41 – Rashodi za nabavu neproizvedene dugotrajne imovine

Početnim financijskim planom planirana su sredstva za izradu projektne dokumentacije u iznosu od 106.000,00 eura te su ovim izmjenama i dopunama ne mijenjaju. Radi se o sredstvima za izradu projektne dokumentacije za radove na području Varaždinske županije. 
Skupina 42 – Rashodi za nabavu proizvedene dugotrajne imovine


Rashodi za nabave proizvedene dugotrajne imovine veći su za 8.000,00 eura te sada iznose 68.000,00 eura a radi se o nabavki službenog vozila.
Skupina 45 – Rashodi za dodatna ulaganja na nefinancijskoj imovini


Rashodi za  dodatna ulaganja na nefinancijskoj imovini manji su za 564.700,00 eura. Smanjenje rashoda na dodatnim ulaganjima na građevinskim objektima odnosi se na modernizaciju cesta, izgradnji nogostupa i proširenju cesta na lokalnim i županijskim cestama te su ista raspoređena na obnovu kolničkih zastora i izvanredno održavanje.
RAZRED 5 – IZDACI ZA FINANCIJSKU IMOVINU I OTPLATU ZAJMOVA



 Izdaci za financijsku imovinu smanjeni su za iznos od 380.000,00 eura, a riječ je o otplati okvirnog kredita koji je prolongiran za slijedeću godinu. Prema redovnom otplatnom planu dugoročnog kredita HBOR-a, za otplatu glavnice u 2026. godini osigurano je 165.900,00 eura, dok su za otplatu dugoročnog kredita  Zagrebačke banke d.d osigurana sredstva u iznosu od 248.000,00 eura. 

Dugoročni kredit HBOR-a u cijelosti je otplaćen dana 30.06.2026. godine
  VIŠAK PRIHODA 
Iz 2025. godine prenesen je manjak prihoda i primitka u iznosu od 2.794.862,02 eura. Sukladno donesenoj odluci o raspodjeli rezultata i pokriću manjka iz prethodnog razdoblja, ovim izmjenama i dopunama financijskog plana planirano je pokriće manjka za 2026. godinu iznosu od 1.000.000,00 eura,  i to  iz izvora za posebne namjene ŽUC-a.
U svrhu uravnoteženja financijskog plana, nakon uključivanja manjka, nastavit će se s poduzimanjem svih mjera za pravodobno prikupljanje i ostvarenje  prihoda, uz maksimalno poštivanje načela ekonomičnosti i učinkovitosti prilikom ulaganja sredstava, a kako bi ostvareni prihodi bili dostatni za pokriće prenesenog manjka te rashoda i izdataka u skladu s definiranom dinamikom.
Zaključno temeljem kao što je vidljivo iz Izmjena i dopuna financijskog plana, zahvaljujući povećanju prihoda Županijskim upravama za ceste (prvi nakon 2002. godine!!) došlo je do značajnog povećanja prihoda a time i uravnoteženja financijskog poslovanja ŽUC-a što će se u narednom razdoblju značajno vidjeti temeljem pojačanog ulaganja u županijske i lokalne ceste, te samim time i povećanja sigurnosti prometa i općeg stanja cesta što je i osnovni zadatak županijske uprave za ceste.
U Varaždinu, 01.10.2026. godine

                            Ravnatelj:                                                           Predsjednik Upravnog vijeća:
                  Tomislav Osonjački                                                                  Mario Sambolec                                                            

